Sociálna patológia v sexuálnej oblasti
Patologické javy vyskytujúce sa v spoločnosti : prostitúcia, pornografia, sexuálne zneužívanie detí, sexuálne deviácie
1. Prostitúcia

Prostitúcia je sociálno - patologickým javom, ktorý sa vyskytoval v takmer každej spoločnosti. 

Miera jej výskytu je priamo úmerná kultúrnym zvyklostiam a miere tolerancie spoločnosti.

Pri hľadaní historických súvislostí súvisiacich s týmto sociálno-patologickým javom načrieme až do dejín starého Grécka a Ríma.
Grécko

Približne v VI. storočí pred Kristom boli v Aténach prvýkrát v histórii oficiálne kreované vo voľnom preklade "príkazne" (les dicterions -lat.) - predchodkyne dnešných "verejných domov", kde sa realizovali oficiálne obchody a sexuálne akty.
Keďže príkazne prinášali veľké finančné zdroje pre Atény v podobe daní najmä za účelom vyzbrojovania armády, ich uplatnenie sa neustále stupňovalo, a tým došlo k vytvoreniu mnohých súkromných verejných domov vo viacerých gréckych mestách. Doslova došlo k invázii "príkazní" v centrách, ale i na okrajoch miest.

Výnosy z "príkazní" boli taktiež využívané na reštauráciu a výstavbu mnohých monumentov v Antickom Ríme na slávu Cézara alebo Bohov. Prostitujúce ženy v týchto domoch museli dodržiavať veľmi prísne nariadenia. Napr. nemohli opustiť mesto bez doprovodu, nesmeli vychádzať z domov pred západom slnka atď. ​

Okrem tohoto druhu prostitúcie existovali tzv.les auretrides, ktoré uskutočňovali erotické umenie s flautou a tancom. Na vyššej úrovni boli ešte hetéry -les hétaires a ostatné kurtizány.

Zakladateľom príkazní bol Solón.

V imperiálnom Ríme udeľovala licencie na prevádzkovanie prostitúcie kráľovná. Na základe licencie mohli byť dievčatá zapísané do špeciálneho registra, a tak prevádzkovať prostitúciu v rôznych typoch verejných domov, ktoré vtedy existovali. Počet zaregistrovaných dievčat bol 35 000 v 46 oficiálnych rímskych nevestincoch. Išlo skutočne o enormné číslo na počet obyvateľov hlavnej metropoly Ríše, ktorý predstavoval ani nie jeden milión. Uvedená inštitucionalizácia prostitúcie na základe licencie umožnila "legálne otroctvo žien"; prostitútky boli odvážané lenonovi, ktorý riadil nevestinec. Rím oficiálne legalizoval inštitút otroctva žien. Dievčatá, ktoré pracovali v nevestincoch, boli skutočne poznačené na svojom zdravotnom stave a na celkovom živote. Naviac nemali nijakú šancu uniknúť z nevestinca. Cudzinky a ženy prepustené z otroctva mohli slobodne prostituovať. V Ríme existovalo viacero typov prostitútok:

Meretrices (lat.) - pracovali iba pred súmrakom.

Les noctiluoe (lat.) - pracujúce v noci a spiace cez deň.

Les lupas - pre vidiecku klientelu

Les diobolarices - dievčatá za tzv. dve obolos (- malá grécka minca), čo môžeme voľne preložiť aj ako milodar

Les famosae - prostitútky príležitostné, ktoré prichádzali do nevestinca približne raz za mesiac.

Neskôr po páde západného Ríma, sa v roku 476 prostitúcia na určitý moment vytratila, pretože Barbari zaviedli v počiatkoch iné zákony a mravy, ktoré neumožňovali pokračovať v tejto činnosti.

Obdobie od 13 storočia po súčasnosť 

Začiatok 13.st.- Neskôr sa tiež presadzoval silný vplyv Cirkvi, ktorá sa snažila prísne uplatňovať svoje zákony. Zatvorenie verejných domov, ktoré nasledovalo, neprinieslo potlačenie prostitúcie, naopak "horúce ulice lásky" boli stále plnšie. V Európe dosiahla prostitúcia najväčší rozmach vo Francúzsku.

Koniec 15. a začiatok 16. storočia - došlo k veľkým zmenám. V prvom rade išlo o liberalizáciu mravov. Žena v tomto období nachádza určitú slobodu a rovnosť s mužmi. Renesancia je symbolom veľkých kurtizán. S týmto obdobím sa spája aj objavenie sa syfilisu, čo prinieslo veľký strach a tlak na vlády v Európe. V rámci boja proti syfilisu sa museli zatvoriť všetky nevestince.

V l8.storočí bol v dobe rokoka vo Francúzsku sex veľmi populárny a patril do "vyšších" kruhov. Aristokrati a muži z bohatých vrstiev si vtedy užívali v kráľovskom paláci, ktorý bol ozajstným sexuálnym centrom so svojimi 1500 prostitútkami. Prostitúcia dosiahla až takú inváziu, že bola prevádzaná aj v obchodoch, kde sa predávali parfémy, klobúky, módny tovar. Za takýmto obchodom bola obyčajne miestnosť, kde sa mohol uskutočniť sexuálny styk. Prostitúcia bola prevádzkovaná v oficiálnych verejných domoch, v krčmách alebo v reštauráciách. V tomto období sa hlavným mestom prostitúcie stal Londýn, ktorý zatienil hlavné mestá ako Viedeň, Berlín, Benátky, tak veľmi bohaté na kurtizány.

V 19. storočí je třeba spomenúť Francúzsko, kedy Napoleon zaviedol oficiálnu organizáciu verejných domov - reglementácia. V tomto období sa prostitúcia delí na tolerovanú (poslušné dievčatá) a ilegálnu (neposlušné dievčatá). Poslušné dievčatá sú zapísané v registri verejných domov na Policajnej prefektúre. Neposlušné dievčatá prostituujú na ulici, kde je úlohou mravnostnej polície zatknúť ich a zaregistrovať kvôli transformácii na poslušné dievčatá a donútiť ich prostituovať "doma". V niektorých nevestincoch bola zavedená práca za žetóny.

20. storočie - víťazstvo abolicionizmu - zrušenie otroctva, resp. obchodovania so ženami, dôsledné sankcionovanie obchodu so ženami a konkrétne opatrenia k prevencii pohlavných chorôb. Existoval tiež zákaz šírenia pornografie pod pokutou. Nastávajú tiež zmeny postojov k prostitúcii a prostituujúcim osobám. V tomto storočí vzniklo mnoho národných a medzinárodných organizácií, ktoré pomáhali obetiam prostitúcie a obchodu so ženami a deťmi, alebo ktoré verejne bojovali proti násiliu a kupliarstvu. Najznámejšia organizácia: Medzinárodná federácia abolicionistov so sídlom v Paríži, ktorej hlavným cieľom bolo aje zrušenie reglementácie a pomoc prostitujúcim osobám - obetiam.

Prostitúcia- charakteristika pojmu
Podľa medzinárodnej abolicionistickej federácie termín prostitúcia predstavuje všetky situácie, ktoré vedú nejakého dospelého alebo dieťa - na základe psychologického alebo psychického vydierania, ekonomických alebo sociálnych tlakov, k pravidelnej alebo občasnej ponuke sexuálnych služieb za úhradu v naturáliách alebo v peniazoch.

Slovník sociálneho pracovníka (Strieženec, 1996, s.176): Prostitúcia je verejné ponúkanie, poskytovanie súlože alebo iného sexuálneho styku za úplatu osobe iného alebo toho istého pohlavia.

Na základe Rezolúcie OSN (83-80 OSN,1993) je prostitúcia charakterizovaná ako otroctvo: Otroctvo žien a detí podmanené prostitúciou nie je kompatibilné s dôstojnosťou ľudskej osoby a so základnými právami.

Z uvedených charakteristík vyplýva, že prostitúcia je sieť vzťahov a prejavov, v ktorých sa nachádza násilie a v ktorých dominujú peniaze. Obeťou tohoto fenoménu – otroctva je prostitujúca osoba, ktorá si v tomto kolotoči sexuálneho obchodu postupne likviduje svoju identitu tým, že predáva, ničí svoje telo a dušu. Aj keď zo začiatku prostitujúca osoba utvrdzuje samú seba, že toto zamestnanie jej vyhovuje a že je spokojná, postupom času (aj po niekoľkých rokoch) zisťuje, že stráca svoju vlastnú tvár. 

Systémy upravujúce prostitúciu v ľudskej společnosti
· Systém prohibície - prohibicionizmus.

Prohibicionistické krajiny zakazujú prostitúciu a kupliarstvo. Polícia a justícia hrajú represívnu úlohu: zatváranie verejných domov, pokuty, uväznenie tých, ktorí realizujú prostitúciu  prostitútky) a tých, ktorí z toho profitujú (pasákov). Miesta prostitúcie a organizácie prostitúcie sú úplne zakázané. Policajné a zdravotnícke registre neexistujú.

V niektorých štátoch sú postihované všetky osoby zapojené do prostitúcie - aj klienti. Uvedený systém sa uplatňuje v krajinách USA, na severe Afriky, v Ázii, Írsko, Malta, Čína... rovnako ako abolicionizmus, aj prohibicionizmus sa stavia proti existencii verejných domov, registrácii prostitútok, a proti profitovaniu z prostitúcie. Na rozdiel od abolicionizmu, prohibicionizmus prostitúciu odcudzuje.
· Systém reglementácie - reglementarizmus.

Tiež sa mu hovorí "francúzsky systém" (administratívnu formu zaviedlo ako prvé /~U 14​

Francúzsko).

Je to forma akceptujúca prostitúciu ako sociálny produkt v definícii "nevyhnutného zla".

V ideológii tohoto systému prostitúcia tiež reprezentuje nebezpečenstvo pre morálku a verejný poriadok. Základným cieľom reglementácie je limitovať ilegálnu prostitúciu, potlačiť medzinárodný trh a ochraňovať verejný poriadok, morálku a zdravie formou povolenia prevádzkovania prostitúcie v registrovaných verejných domoch, erotických centrách. Povinné sú pravidelné lekárske prehliadky a aj registrácia prostitútok na polícii. Klient je v tomto systéme "neznámou osobou" - neplatia pre neho žiadne formy represie.

Reglementácia sa uplatňuje v Holandsku, Nemecku,. vo viacerých krajinách Južnej Ameriky, v Rakúsku, Grécku, Turecku, Maroku.

· Systém abolície - abolicionizmus.

Abolicionizmus ako hnutie založila v druhej polovici 19.storočia v Anglicku Jozefina Butler. Cieľom tohto hnutia nebolo zrušenie prostitúcie, ale zrušenie úradnej kontroly nad prostitúciou. Podľa abolicionistov bolo postavenie prostitútky vo verejných domoch na úrovni otroctva a profitovanie z prostitúcie bolo rovno vykorisťovanie človeka.

Abolicionizmus akceptuje prostitúciu ako prejav individuálneho správania. Čo znamená, že pre abolicionistov je akceptovateľné a možné v rámci určitých pravidiel a podmienok realizovať prostitúciu, avšak pod individuálnou hlavičkou prostituujúcej osoby. Prostitúcia je podľa tohoto smeru nebezpečenstvom pre morálku a verejný poriadok. Tento systém zakazuje organizáciu prostitúcie ako určitej legalizovanej štruktúry. Jeho cieľom je potlačiť medzinárodný trh s ľudskými bytosťami a ochraňovať verejný poriadok a morálku. Za kupliarstvo a za obchod s ľudskými bytosťami sú podľa jednotlivých národných zákonov stíhaní pasáci a obchodníci s tzv. "bielym mäsom". Klient je v tomto systéme podobne ako v reglementarizme neznámou osobou, ktorá nemôže byť zákonom sankcionovaná.

Abolicionizmus vlastne znamená abolíciu (zrušenie) reglementácie (verejné domy, registre a spisy na polícii a v zdravotníckych zariadeniach, lekárske kontroly prostituujúcich osôb
). Tento systém predpokladá aj určité opatrenia v rámci prevencie nebezpečenstiev, ktoré vyplývajú z prostitúcie a opatrenia na poli resocializácie pre prostituujúce osoby. Tento systém je uplatňovaný v Belgicku, Francúzsku, Španielsku, Portugalsku, Taliansku, Fínsku, Veľkej Británii, Nórsku, Rumunsku, Brazílii, Kanade, V Čechách a na Slovensku.
Vďaka sociálno-ekonomickým a psychologickým programom prevencie, resocializácie, podpory a právnej asistencie môžeme predvídať, že tento systém by mohol vytvoriť situáciu, v ktorej už prostitúcia nebude pre milióny žien, detí a mužov jedinou voľbou ponuky ako prežiť.

Konkrétnym cieľom MAF so sídlom v Paríži, ktorá presadzuje záujmy rovnosti, ľudskej dôstojnosti a tolerancie, je zrušenie (abolícia):

· obchodu s osobami

· profitovania z prostitúcie iných osôb

· reglementácie 
· degradácie, ponižovania a marginalizácie žien a detí

· všetkých foriem diskriminácie založených na pohlaví

· všetkých súčasných foriem otroctva

a realizácia pomoci obetiam prostitúcie ako aj uskutočňovanie osvety a prevencie.

Príčiny prostitúcie
Prostituovanie, podobne ako iné sociálno-patologické javy je multikauzálne podmienené. . Legardinierová (1996) rozdeľuje príčiny prostitúcie na dve skupiny: osobné a globálne.
Pod osobnými príčinami rozumie:

l. citové nedostatky: nedostatok lásky, instability v rodine, rodinné odlúčenie, rodinné

násilie, rodičovská demisia, pocity odmietnutia, opustenia, nespravodlivosti prežité

v detstve, potreba pomsty

2. sexuálne zneužívanie: incest alebo znásilnenie

3. drogy

4. stretnutie iniciátora (osoba, ktorá vstupuje alebo už funguje v prostitúcii)prípadne sklamaní, bolestivých osobných skúseností napr. rozpadu rodinných vzťahov.....
Pod globálnymi príčinami rozumie:

1. mentalita, kultúrne prostredie:

· rôzne koncepcie vzťahujúce sa na telo ľudskej bytosti

· archaické názory na vzťahy medzi mužom a ženou

· kultúrna ideológia (sprostredkovaná: literatúrou, kinom, reklamou, pornografiou smerujúcou k sexuálnemu liberalizmu

2. Peniaze:

· v chudobných krajinách ako základn)' prostriedok pre život

· v prosperujúcich krajinách ako potreba rozvoja konzumného života

3. zaostalosť:

· divoká urbanizácia

· anonymita

· nerovnakosť šancí

· rozpad rodín

· zvyšovanie biedy a nezamestnanosti - nárast mladých ľudí "na ulici"

· absencia vzdelávania

· absencia plánovaného rodičovstva (chudobné ženy predávajú svoje telo za účelom výchovy svojej početnej rodiny)

4. Ekonomické a politické krízy

Väčšina prostitútok bola vo svojom detstve sexuálne zneužívaná. Štatistické údaje podľa Rouarta (2000) hovoria až o 80%. A dôvody, ktoré prinútia zneužívané deti v neskoršom veku k prostitúcii, sú rôzne: mladé dievča je presvedčené, že jej telo nemá žiadnu hodnotu, rovnako sama seba vidí ako škaredú; pozná iba tento typ kontaktu pre upútanie pozornosti na seba; myslí na to, ako by sa mohla pomstiť.

Prostitúcia je výsledkom utrpenia, dôsledkom hlbokých a starých zranení. Vnímaná je ako

jediná možnosť žitia, prežitia alebo rovnako existencie. V realite je výstupom z nejakej krízy, beznádeje alebo rozporu so sebou samým, z nátlaku alebo z násilia, z citového alebo rodinného nedostatku, ktoré sú previazané na ťažké ekonomické a sociáhle podmienky. Podľa Kolenčíka (1997): Slabé majetkové zázemie a vidina veľkých zárobkov. Ružová budúcnosť v bohatstve a prepychu. To sú prvé lesknúce sa momenty, ktoré priviedli mnohé dievčatá "na chodník". Lenže po dlhšom kolotoči predávania svojho tela ostávajú iba v spomienkach.

Základným motívom, ktorý vedie ľudí k prostitúcii, sú v prvom rade peniaze a osobné krízy rôzneho charakteru. Častou príčinou prostituovania je v súčasnosti práve predaj príslušnej osoby do zahraničia v rôznych podobách a násilné donútenie k nedobrovoľnej prostitúcii.

Štruktúra prostitúcie v rámci vzťahov medzi klientom, pasákom a prostituujúcou osobou.

1. Klient prostitúcie
Švédsky sociológ Mansson rozdelil na základe svojich štúdií klientov prostitúcie do troch kategórií podľa motívov vyhľadávania sexuálnych služieb:

A/ muži, ktorí uvádzali problémy v partnerskom živote a vyjadrovali to komentármi typu: "nikdy nemá chuť alebo nemá žiadnu predstavivosť", "vôbec ju to nezaujíma"

B/ muži "slabo milovaní", hanbliví, nepekní, najčastejšie slobodní. Mnohí z nich sú zamilovaní do prostitútok a dokážu pre ne urobiť všetko. Mnohí si kladú za cieľ dostať dievčatá von z prostitúcie.

C/ príležitostní klienti - ich základnou pohnútkou je vyhľadávanie kurióznosti a "sexuálny apetít". Jeden z tejto kategórie klientov Manssonovi o svojej skúsenosti zo stretnutia s prostitútkou povedal: "Bolo to, ako keby som mal potrebu vyhnať zo seba niečo, čo je ohavné, robiac pritom niečo ohavné. Keď som odchádzal, cítil som sa ako "serial killer". Na jednej strane znechutený, na druhej strane odbremenený".

2. Pasák alebo kupliar

Je to osoba (vo väčšine prípadov muž), ktorá žije zo zárobku prostitútok. Často je milencom ženy alebo jej ochrancom. Nie vždy je pasákom muž, ktorý žije s prostitútkou. Čím viac sa autority snažia prostitúciu potlačiť, tým viac prostitútok hľadá ochranu u pasákov. Podľa Eernstman-Mongardovej pasák môže byť:

· majiteľ sexklubu alebo iného zariadenia tohto typu

· pasák, ktorého si pre seba vyberá žena

· obchodník so ženami

Majiteľ sexklubu a prostitútka sú viac-menej v ohchodnom vzťahu. Vo väčšine prípadov jej majiteľ dáva 50% zo zárobku. Výnimky tvoria dievčatá, ktoré boli predané a sú nasilu zatvorené v niektorom verejnom dome alebo masážnom salóne. V krajinách so systémom reglementácie tento typ pasáka nie je zo zákona stíhateľný, pretože sa za pasáka nepovažuje.

Prostitútka, najmä pôsobiaca na ulici alebo diaľnici potrebuje klasického pasáka kvôli ochrane z rôznych príčin. Vzt'ah medzi prostitútkou a pasákomje autoritatívny, ale aj citový. Žena zarába peniaze a pasák rozhoduje, koľko si môže nechať. Ak nezarába dosť, môže ju potrestať. Je sčasti citovo závislá na pasákovi. Na oplátku jej pasák zabezpečuje bezpečnosť.

Pre obchodníka so ženami je žena iba tovarom, ktorý môže byť hocikedy, hocikomu predaný. Obchodník je často článkom medzinárodnej organizácie a nemá k žene žiadny citový vzt'ah.

Posledné dva typy kupliarov sú zo zákona sankcionované v každom legislatívnom systéme.

Pasák je vo väčšine prípadov vždy bližšie ku prostitútke a v priamom vzťahu s ňou, kdežto kupliar sa môže s prostitútkou stretnúť iba niekoľkokrát a o ostatok sa už postará pasák. Väčšina štátov, aspoň oficiálne prostredníctvom legislatívy umožňuje stíhať kupliarov a pasákov (mimo správcov legálnych verejných domov v reglementarizme).

Formy a typy prostitúcie

Prostituujúce ženy sa podľa viacerých kritérií delia na niekoľko typov. Chaleil vo svojej knihe uvádza, že ide o
1. profesionálky

2. poloprofesionálky

3. príležitostné

Z hľadiska miesta pôsobenia a spôsobu práce sa delia na 4 skupiny:

I.
dievčatá ulíc a exteriéru

II.
hotelové a domové dievčatá

III.
dievčatá barov a iných zariadení

IV.
dievčatá izieb a nezávislé

2. Sexuálne zneužívanie detí

Viď. časť prednášky kde sa spomína sy. CAN
3. Pornografia

Pornografia je prezentácia sexu a sexuálnych aktivít, ktorá sa odkláňa od spoločensky akceptovateľnej morálky. Najčastejšie sa prezentuje vo forme fotografií, pornografických filmov a v literárnom prevedení. Z hľadiska etiky a estetiky sú spracovávané v škále od jemnej erotiky až po tvrdé, vulgárne až patologické sexuálne praktiky. Dnes sa možno najčastejšie stretnúť s časopiseckou pornografickou produkciou a s porno kinematografiou. Masívnym zdrojom ponuky sú elektronické média hlavne TV a internet. Dostupnosť oboch je aj pre deti bez náročnejších prekážok. V súčasnosti sa internet považuje za najsilnejšie médium v rámci pornografie. 
Výrazne ohrozujúco pre deti a mládež môžu pôsobiť pornografické produkcie s absenciou emocionálnej výrazovosti, s prvkami agresivity, sadistickými a masochistickými technikami, pornografia homosexuálnych a lesbických párov a tiež mnohé patologické zvrátenosti (pedofília, zoofília...).

Za zvlášť nebezpečnú je považovaná detská pornografia ako jedna z najzávažnejších foriem pohlavného vykorisťovania. (http://www.zodpovedne.sk/kapitola2.php?kat=porno)
Informácie doplňte o trestný zákon.
4. Sexuálne deviácie

Deviácia

Deviácia je také správanie jednotlivcov, ktoré spoločnosť či sociálna skupina pokladá za porušenie spoločenských či skupinových noriem, a preto vyvoláva reakcie jednotlivcov, sociálnych skupín alebo spoločnosti v podobe izolácie, liečenia, prevýchovy, nápravy alebo potrestania. 

Táto definícia rozlišuje tri zložky deviácie:
-osobu (osoby), ktorá sa správa určitým spôsobom,
-normy čiže pravidlá a vzory správania, ktoré spoločnosť či sociálna skupina uplatňuje pri posudzovaní určitého správania,
-iné osoby, sociálne skupiny či organizácie reprezentujúce spoločnosť, ktoré istým spôsobom reagujú na toto správanie.
(Sopóci, Búzik, 1995, s. 46)

Čo považujeme za normálne sexuálne správanie?

Vnímanie normality správania, nielen sexuálneho je podmienená viacerými faktormi. Podľa Kleina (1997) je potrebné pri uvažovaní o normalite a patológii ľudského správania vychádzať z existencie druhovo špecifických čŕt, kultúrne špecifických čŕt a individuálne špecifických čŕt. 

Druhovo špecifické črty: - vlastné človeku ako takému. Tie ktoré sú špecifické pre ľudské správanie bez výraznejších kultúrnych rozdielov. (napr. cit pre život a jeho zachovanie)

Kultúrne špecifické črty:-  rozdielnosti, ktoré sú spôsobené kultúrnymi rozdielmi vo výchove detí, rôznymi tradíciami a pod.  (napr. postoj k incestu, mimomanželskému sex. styku, trestaniu detí a pod. je v každej kultúre iný. V kultúrach kde dominuje kresťanstvo je nízka tolerancia k týmto javom, naopak v niektorých krajinách napr. Južnej Ameriky je takéto správanie do istej miery tolerované.
Čo je sexuálna deviácia?

Sexuálne deviácie sú u nás zaradené v Medzinárodnej klasifikácii chorôb od roku 1992 do kapitoly duševné choroby a poruchy správania  a sekcie Poruchy osobnosti a správania u dospelých pod kódom F65 ako Poruchy sexuálnej preferencie, parafílie. 

Patria tu: 
F 65.0  fetišizmus 
F 65.1  fetišistický transvesticismus

F 65.2  exibicionizmus
F 65.3  voyerizmus
F 65.4  pedofília 

F 65.5  sadomasochizmus

F 65.6  mnohostranné poruchy sexuálnej preferencie

F 65.8  iné poruchy sexuálnej preferencie (frotérstvo, nekrofília)

F 65.9   porucha sexuálnej preferencie nešpecifikovaná
Deviácie v aktivite
· Voyerizmus – vzrušenie je u tejto deviácie dosahované sledovaním intímnych chvíľ nič netušiacich objektov. (Weiss, 2002, str. 34)
· Exhibicionizmus – vzrušenie ´odhaľovanie genitálu pred neznámymi ženami, alebo dievčatami.
· Frotérstvo – vzrušenie prináša obtieranie sa o anonymné ženské objekty v akejkoľvek tlačenici.
· Tušérstvo – vzrušenie prinášajú dotyky intímnych miest anonymných ženských objektov.

· Patologická sexuálna agresivita -  vzrušenie je dosiahnuté prekonávaním odporu napadnutej anonymnej ženy. Charakteristická je minimalizácia jej kooperácie – znehybnenie, omráčenie a pod.
· Agresívny sadizmus – pre dosiahnutie vzrušenia potrebujú znehybniť objekt svojho záujmu, pred stykom, v jeho priebehu, alebo ako náhradu pohlavného spojenia.

· Sadizmus a masochizmus – sadistu vzrušuje fyzické a duševné utrpenie obeti a pocitom, že môže svoju obeť dokonale ovládať. Masochistu vzrušuje úplný opak – úplné odovzdanie sa partnerovi, vlastné poníženie, alebo utrpenie.
Deviácie v objekte

· Pedofília – erotické zameranie na objekty v predpubertálnom veku (5-12 rokov) 

Rozpoznávame heterosexuálnu pedofíliu, homosexuálnu a bixexuálnu. 

Podľa psychodynamických teórií etiológie pedofílie je prelomenie tabu sexuálnej nedoknuteľnosti dieťaŤa u pedofilného muža vysvetliteľné faktom, že tvárou v tvár nezrelému sexuálnemu objektu je lepšie schopný prežiť maskulinnú a dominantnú rolu, než v akcii s partnerkou. Deti, sexuálne neskúsené, môžu prejavovať väčší záujem či obdiv k dospelému páchateľovi, než aký je tento schopný vyvolať u zrelej ženy. ( Weiss, 2002, str. 74)

Právo dieťaťa na sex?
Niektorí pedofilne a efebofilne (Efebofilia - úchylný pohlavný vzťah homosexuálnych mužov k dospievajúcim chlapcom (vekovo preferujú osoby pubertálneho veku))

 zameraní aktivisti usilujú o spoločenské zrovnoprávnenie svojich potrieb, podobne ako sa to podarilo lesbickým, či gay aktivistom.

Proti ochrane dieťaťa pred sexuálnym zneužitím stavajú právo dieťaťa na chcený sexuálny zážitok a skúsenosť. Činy dnes klasifikované ako pohlavné zneužitie navrhujú nazývať medzigeneračnými sexuálnymi vzťahmi s nedospelými. Prípadné právne prejednávanie by malo byť individuálne, s možnosťou upusteni a od potrestania.

Argumentujú tým, že žiadny zákonný predpis nemôže jednoznačne určiť psychickú, telesnú a sexuálnu zrelosť dieťaťa, ktorá je individuálna. Kritizujú rozdielnu vekovú hranicu povoleného pohlavného styku, ktorý je v rôznych štáttoch od 12 do 18 rokov.

Citujú neklinické štúdie, v ktorých skúsenosti mnohých dospelých mužov potvrdzujú, že skorá sexuálna skúsenosť z mladosti so starším človekom nemala negatívny vplyv, či ju dokonca hodnotia ako pozitívnu. Vplyv skorého zahájenia sexuálnych skúseností na ďalší psychosexuálny vývoj nebol preukázaný. S nižším vekom pochopiteľne výrazne klesal podiel kladných skúseností, ale s nástupom pubertálneho obdobia je značná časť skorých sexuálnych skúseností hodnotená ako obojstranne súhlasná a pozitívna. Jednoznačne negatívne pôsobilo zneužitie moci, násilie alebo hrozba, naopak kladným faktorom bola prítomnosť vytvoreného emočného vzťahu.

Niektorí aktivisti sa pokúšajú svoje požiadavky presadzovať i prostredníctvom gay a lesbického hnutia, ktoré však požiadavky na presadzovanie týchto krokov jednoznačne odmietli v roku 1993, keď bola prejednávaná ich činnosť ako člena Rady OSN.

Pedofilní aktivisti sa tiež snažia odlíšiť pedofilov od tzv. Pedosexuálov, ktorí k objektu svojej sexuálnej túžby nezaujíma hlbší citový vzťah a ich aktivity môžu viesť k narušeniu psychosociálneho vývoja dieťaťa. Tým pri hodnotení pedofilného jednania dochádza

k negatívnemu skresleniu.

· Fetišizmus – erotické zameranie na neživé predmety alebo časti tela.
· Transvestitizmus – vrušenie deviantný muž dosahuje prezliekaním sa do ženských šiat a niekedy aj vystupovanie v roli opačného pohlavia – avšak pocit príslušnosti k vlastnému pohlaviu nie je narušený. Oproti tomu stoja transexuáli u ktorých pozorujeme plné rozdvojenie biologického a psychologického pohlavia. 

· Iné deviácie v objekte – bnekrofília, zoofília, pyrofília- sexuálne vzrušenie vyvoláva oheň – často zakladajú aj požiare.

· Kombinované a polymorfné sexuálne deviácie – b kombinácie niekoľko deviantných preferencií vyskytujúcich sa súčasne.

